Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2016.gada 11.oktobra noteikumos Nr.668 “Energoefektivitātes monitoringa un piemērojamā energopārvaldības sistēmas standarta noteikumi”” (VSS-1209)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 21.janvārī nosūtīts 5.dienu elektroniskai saskaņošanai |
|  |  |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Latvijas Pašvaldību savienība, Latvijas Brīvo arodbiedrību savienība |
|  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | | 4 | | 5 |
| 1. | 1. Izteikt norādi, uz kāda likuma pamata noteikumi izdoti, šādā redakcijā:  “Izdoti saskaņā ar Energoefektivitātes likuma 5.panta ceturto un piekto daļu, 6.panta piekto daļu, 8.panta trešo daļu,10.panta sesto un septīto daļu, 12.panta ceturto un sesto daļu un 15.panta pirmo daļu”. | | **Tieslietu ministrija**  **(2018.gada 13.decembra atzinums)**  1. Projekta 1. punkts paredz izteikt norādi, uz kāda likuma pamata noteikumi izdoti, šādā redakcijā: "Izdoti saskaņā ar Energoefektivitātes likuma 5. panta ceturto un piekto daļu, 6. panta piekto daļu, 8. panta trešo daļu,10. panta sesto un septīto daļu, 12. panta ceturto un sesto daļu un 15. panta pirmo daļu." Šā grozījuma nepieciešamība projekta anotācijā nav skaidrota.  Salīdzinot projekta 1. punktā paredzēto redakciju ar grozāmajos noteikumos esošo norādi uz noteikumu izdošanas tiesisko pamatu, redzams, ka projekts papildina to ar norādi uz Energoefektivitātes likuma 8. panta trešo daļu. Šajā daļā noteikts, ka brīvprātīgas vienošanās noslēgšanas nosacījumus, saturu, termiņu un izpildes pārraudzību nosaka Ministru kabinets.  Šobrīd ir spēkā Ministru kabineta 2016. gada 11. oktobra noteikumi Nr. 669 "Kārtība, kādā noslēdz un pārrauga brīvprātīgu vienošanos par energoefektivitātes uzlabošanu", kas nosaka brīvprātīgās vienošanās par energoefektivitātes uzlabošanu noslēgšanas nosacījumus, vienošanās saturu, vienošanās termiņu un vienošanās izpildes pārraudzību. Līdz ar to Energoefektivitātes likuma 8. panta trešajā daļā noteiktais pilnvarojums ir realizēts, izdodot iepriekšminētos Ministru kabineta noteikumus. Arī jebkādi citi papildu jautājumi, kas saistīti ar šo pilnvarojumu, būtu regulējami Ministru kabineta 2016. gada 11. oktobra noteikumos Nr. 669 "Kārtība, kādā noslēdz un pārrauga brīvprātīgu vienošanos par energoefektivitātes uzlabošanu".  Ievērojot minēto, projekta 1. punkts ir svītrojams. Jautājumi, kas saistīti ar Energoefektivitātes likuma 8. panta trešajā daļā ietverto pilnvarojumu regulējami vienkopus. | | **Ņemts vērā**  Noteikumu projekta 1.punkts svītrots | |  |
| 2. | 2. Papildināt noteikumu 11. punktu ar 11.9. apakšpunktu šādā redakcijā:  “11.9. brīvprātīgu vienošanos par energoefektivitātes uzlabošanu dalībnieki.” | | **Tieslietu ministrija**  **(2018.gada 13.decembra atzinums)**  2. Projekta 2. punktā paredzēts brīvprātīgu vienošanos par energoefektivitātes uzlabošanu dalībnieku pienākums aizpildīt ikgadējo enerģijas ietaupījumu pārskatu. Projekta anotācijas I sadaļas 2. punktā norādīts, ka spēkā esošo Ministru kabineta 2016. gada 11. oktobra noteikumu Nr. 668 "Energoefektivitātes monitoringa un piemērojamā energopārvaldības sistēmas standarta noteikumi" 11. punktā nav ietverta prasība ikgadējo enerģijas ietaupījumu pārskatu iesniegt brīvprātīgo vienošanos par energoefektivitātes uzlabošanu dalībniekiem. Vienlaikus projekta anotācijas II sadaļas 2. punktā skaidrots, ka projekta ieviešanas rezultātā tiks nodrošināta brīvprātīgas vienošanās par energoefektivitātes uzlabošanu dalībnieku sasniegto enerģijas ietaupījumu ziņošana un minētā prasība jau pašlaik tiek iekļauta brīvprātīgo vienošanos saturā.  Pirmkārt, ja šādas prasības īstenošanu ir iespējams nodrošināt ar vienošanās palīdzību un šobrīd tas jau tiek darīts, tad nav saprotama nepieciešamība attiecīgu pienākumu iekļaut normatīvajā aktā.  Otrkārt, ziņošanas pienākums šobrīd ir skaidri noteikts Energoefektivitātes likumā (proti, ir konkrēti norādītas iestādes, pašvaldības un citi subjekti, kam ir šāds pienākums). Brīvprātīgas vienošanās par energoefektivitātes uzlabošanu dalībniekam likumā šāds ziņošanas pienākums nav paredzēts.  Vienlaikus Energoefektivitātes likuma 8. panta trešajā daļā ir ietverts pilnvarojums Ministru kabinetam noteikt brīvprātīgas vienošanās noslēgšanas nosacījumus, saturu, termiņu un izpildes pārraudzību. Šobrīd Ministru kabineta 2016. gada 11. oktobra noteikumos Nr. 669 "Kārtība, kādā noslēdz un pārrauga brīvprātīgu vienošanos par energoefektivitātes uzlabošanu" tieši vai netieši ir paredzēti vairāki informēšanas pienākumi (piemēram, šo noteikumu 5., 10., 11., 12. un 14. punkts). Līdz ar to sākotnēji būtu vērtējama pieļaujamība un nepieciešamība precizēt Ministru kabineta 2016. gada 11. oktobra noteikumus Nr. 669 "Kārtība, kādā noslēdz un pārrauga brīvprātīgu vienošanos par energoefektivitātes uzlabošanu" (ievērojot projekta anotācijā minēto skaidrojumu, šāda nepieciešamība nav saskatāma).  Ievērojot minēto, projekta 2. punkts ir svītrojams. Paredzētais regulējums jau šobrīd tiek īstenots un nav saskatāma šādu grozījumu nepieciešamība, kā arī projekta 2. punktā paredzētais grozījums neatbilst esošajai normatīvo aktu sistēmai. | | **Ņemts vērā**  Noteikumu projekta 2.punkts svītrots | |  |
| 3. | 5. Izteikt 4.pielikumu šādā redakcijā:  “4. pielikums Ministru kabineta 2016. gada 11. oktobra noteikumiem Nr.668  **Dokumenti, kas apliecina energopārvaldības sistēmas ieviešanu**  1. Valsts iestādes vai pašvaldības domes rīkojums par energopārvaldības ieviešanu;  2. Valsts iestādes vai pašvaldības domes rīkojums par darba grupas izveidošanu un energopārvaldības sistēmas robežu noteikšanu;  3. Enerģijas patēriņa bāzes līnijas noteikšanas pamatojums un izmantotie enerģijas patēriņa dati;  4. Energopārvaldības rīcības plāns (noteiktie mērķi, energoefektivitātes indikatori, plānotie pasākumi un to sadalījums pēc prioritātes, energoefektivitātes pasākumu ieviešanas finansējuma plāns);  5. Enerģijas patēriņa monitoringa plāns un ikgadējais ziņojums valsts iestādes vadībai vai pašvaldības domei par energopārvaldības pasākumu plāna ieviešanas rezultātiem;  6. Cita informācija (ja nepieciešams).” | | **Tieslietu ministrija**  **(2018.gada 13.decembra atzinums)**  3. Projekta 5. punktā paredzēts izteikt noteikumu 4. pielikumu jaunā redakcijā, proti, noteikt dokumentus, kas apliecina energopārvaldības sistēmas ieviešanu. Saskaņā ar Ministru kabineta 2016. gada 11. oktobra noteikumu Nr. 668 "Energoefektivitātes monitoringa un piemērojamā energopārvaldības sistēmas standarta noteikumi" 20. punktu valsts iestāde vai pašvaldība, kura ir ieviesusi, bet nav sertificējusi energopārvaldības sistēmu, nodrošina energopārvaldības sistēmas ieviešanu apliecinošās dokumentācijas sagatavošanu un pieņemšanu atbilstoši šo noteikumu 3. un 4. pielikumam.  Pirmkārt, projekta anotācijā nepieciešamās izmaiņas ir skaidrotas ļoti vispārīgi, proti, "ņemot vērā praksē konstatētās problēmas, noteikumu projektā ir precizēts MK noteikumu Nr. 668 4. pielikumā noteiktais dokumentu uzskaitījums, kas apliecina energopārvaldības sistēmas ieviešanu. Tas atvieglos valsts iestādēm un pašvaldībām, kurās ir ieviesta energopārvaldības sistēma, bet kura nav sertificēta, atbilstošas dokumentācijas izstrādi." Lūdzam precizēt projekta anotācijas I sadaļas 2. punktu, norādot, tieši kādas ir pastāvošā regulējuma nepilnības un kā tās atrisinās paredzētie grozījumi, kā arī projekta 5. punktā paredzēto dokumentu nepieciešamības pamatojumu (piemēram, paredzētā pielikuma 5. punktā minētie dokumenti varētu būt saistīti jau ar energopārvaldības sistēmas īstenošanas rezultātiem, nevis tās ieviešanu).  Otrkārt, projekta 5. punktā paredzētā dokumentu kvalifikācija varētu neatbilst to būtībai, kā arī nav skaidrs nepieciešamais dokumentu apjoms. Piemēram, projekts paredz valsts iestādes vai pašvaldības domes rīkojumu par energopārvaldības sistēmas ieviešanu un rīkojumu par darba grupas izveidošanu un energopārvaldības sistēmas robežu noteikšanu. Saskaņā ar Energoefektivitātes likuma 1. panta 9. punktu energopārvaldības sistēma ir saistītu procesu kopums, ar ko izveido rīcības plānu un nosaka energoefektivitātes mērķus, kā arī procedūras šo mērķu sasniegšanai. Vismaz daļēji šādas sistēmas izveidošana – procedūras mērķu sasniegšanai un rīcības plāna izveidošana, robežu noteikšana – atbilst iekšējā normatīvā akta pazīmēm. Citiem vārdiem sakot, tiesību akts, kas nosaka šādu sistēmu, ir abstrakts, vispārsaistošs un vairākkārt piemērojams (iekšējais normatīvais akts), nevis konkrēts, adresēts tikai noteiktām personām un nav vairākkārt piemērojams (rīkojums). Līdz ar to rūpīgi izvērtējami projektā minētie dokumentu veidi vai arī norādāms tikai dokumenta saturs, neminot tā juridisko kvalifikāciju.  Tāpat projektā ir paredzēts sagatavot un pieņemt "citu informāciju (ja nepieciešams)". Šādas prasības nepieciešamība nav skaidrota, un nav saprotama arī tās iespējamā piemērošana. Nav skaidrs, kas un kad izlemj, vai attiecīga informācija ir nepieciešama (piemēram, vai ir kādā citā normatīvajā aktā noteikti kritēriji). Līdz ar to lūdzam precizēt projektu, nosakot iespējami konkrētu nepieciešamo dokumentu apjomu.  Papildus iepriekšminētajam, aicinām izvērtēt nepieciešamību papildināt projekta 5. punktā paredzēto dokumentu uzskaitījumu ar ievaddaļu, kas, papildus pielikuma nosaukumam, precīzāk norādītu uzskaitīto dokumentu nozīmi projektā. | | **Ņemts vērā**  Atbilstoši Energoefektivitātes likuma 4. panta septītās daļas 1. punkta prasībām Ekonomikas ministrija ir izstrādājusi un savā tīmekļa vietnē publicējusi Metodiskos norādījumus energopārvaldības sistēmas ieviešanai (turpmāk – metodiskie norādījumi). Metodisko norādījumu mērķis ir sniegt informāciju, kas palīdzētu valsts iestādēm un pašvaldībām ieviest nesertificētu energopārvaldības sistēmu. Tādējādi valsts iestādēm un pašvaldībām, ieviešot nesertificētu energopārvaldības sistēmu, ir izvēle – izmantot standartu LVS EN ISO 50001:2012 “Energopārvaldības sistēmas. Prasības un lietošanas norādījumi” (turpmāk – Energopārvaldības standarts) vai arī veidot energopārvaldības dokumentu un procesu kopumu, izmantojot metodiskos norādījumus, kuri ir izstrādāti pamatojoties uz LVS EN ISO 50001:2012 standarta prasībām. Noteikumu projektā norādītajās prasībās attiecībā uz nepieciešamajiem dokumentiem, kas apliecina nesertificētas energopārvaldības sistēmas ieviešanu, ir ņemtas vērā Metodiskajos norādījumos iekļautās Energopārvaldības standarta prasības attiecībā uz vadības atbildību un iesaistīto personu loka noteikšanu, enerģijas bāzes līnijas noteikšanu, izmantojamiem datiem, energoplānošanu un rezultātu monitoringu. Minētie dokumenti ir nepieciešami, lai pārliecinātos, ka valsts iestāde vai pašvaldība ir ieviesusi nesertificētu energopārvaldības sistēmu, piemērojot Energopārvaldības standarta prasības vai metodiskos norādījumus.  Valsts iestādes vadītāja vai pašvaldības domes rīkojums par darba grupas izveidošanu un energopārvaldības sistēmas robežu noteikšanu ir vienreizējs akts, jo ieviestā energopārvaldības sistēma tiek uzturēta vairākus gadus un tās attīstības nosacījumi ir iekļauti energoefektivitātes plānā. | | 5. Izteikt 4.pielikumu šādā redakcijā:  “4. pielikums Ministru kabineta 2016. gada 11. oktobra noteikumiem Nr.668  **Dokumenti, kas apliecina nesertificētas energopārvaldības sistēmas ieviešanu**  1. Valsts iestādes vadītāja vai pašvaldības domes rīkojums par energopārvaldības ieviešanu;  2. Valsts iestādes vadītāja vai pašvaldības domes rīkojums par darba grupas izveidošanu un energopārvaldības sistēmas robežu noteikšanu;  3. Enerģijas patēriņa bāzes līnijas noteikšanas pamatojums un izmantotie enerģijas patēriņa dati;  4. Energoefektivitātes plāns (noteiktie mērķi, energoefektivitātes indikatori, plānotie pasākumi un to sadalījums pēc prioritātes, energoefektivitātes pasākumu ieviešanas finansējuma plāns);  5. Enerģijas patēriņa monitoringa plāns. |
| 4. |  | | **Tieslietu ministrija**  **(2018.gada 13.decembra atzinums)**  4. Lūdzam precizēt projekta anotācijas I sadaļas 2. punktu. Ja tiek gatavoti grozījumi normatīvajā aktā, projekta anotācijā ir jāapraksta katra grozījumu saturiskā bloka mērķis un būtība. Tādējādi projekta anotācija palīdz izsekot līdzi grozījumu gaitai un atsevišķos gadījumos arī ļauj vieglāk identificēt iepriekš pieļautās kļūdas, ja grozījumu rezultātā problēma tomēr nav novērsta un turpina pastāvēt (*Smiltēna A., Bloma I. Tiesību akta projekta ietekmes sākotnējā izvērtēšana. Metodiskie norādījumi/rokasgrāmata. [B.v.]: Valsts kanceleja, 2014, 17. lpp.*). Šobrīd projekta anotācijā ir iekļauts fragmentārs skaidrojums tikai par dažiem projekta punktiem, pārsvarā norādot tikai identificēto problēmu. | | **Ņemts vērā**  Anotācija ir precizēta | |  |
| 5. |  | | **Finanšu ministrija**  **(2018.gada 13.decembra atzinums)**  Noteikumu projekta 1.punkts paredz papildināt norādi ar atsauci uz Energoefektivitātes likuma 8.panta trešo daļu, kas noteic, ka brīvprātīgas vienošanās noslēgšanas nosacījumus, saturu, termiņu un izpildes pārraudzību nosaka Ministru kabinets.  Ņemot vērā minēto, lūdzam noteikumu projektu papildināt ar jaunu punktu, papildinot noteikumu 1.punktu ar 1.7. apakšpunktu, nosakot, ka noteikumi nosaka brīvprātīgas vienošanās noslēgšanas nosacījumus, saturu, termiņu un izpildes pārraudzību, attiecīgi papildinot noteikumu projektu ar jaunu nodaļu. | | **Ņemts vērā pēc būtības**  Noteikumu projekta 1.punkts svītrots Brīvprātīgas vienošanās noslēgšanas nosacījumus, saturu, termiņu un izpildes pārraudzību nosaka Ministru kabineta 2016.gada noteikumi Nr.669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” | | Skatīt Tieslietu ministrijas iebildumu (izziņas II sadaļas 1.punkts) |
| 6. | 5. Izteikt 4.pielikumu šādā redakcijā:  “4. pielikums Ministru kabineta 2016. gada 11. oktobra noteikumiem Nr.668  **Dokumenti, kas apliecina energopārvaldības sistēmas ieviešanu**  1. Valsts iestādes vai pašvaldības domes rīkojums par energopārvaldības ieviešanu;  2. Valsts iestādes vai pašvaldības domes rīkojums par darba grupas izveidošanu un energopārvaldības sistēmas robežu noteikšanu;  3. Enerģijas patēriņa bāzes līnijas noteikšanas pamatojums un izmantotie enerģijas patēriņa dati;  4. Energopārvaldības rīcības plāns (noteiktie mērķi, energoefektivitātes indikatori, plānotie pasākumi un to sadalījums pēc prioritātes, energoefektivitātes pasākumu ieviešanas finansējuma plāns);  5. Enerģijas patēriņa monitoringa plāns un ikgadējais ziņojums valsts iestādes vadībai vai pašvaldības domei par energopārvaldības pasākumu plāna ieviešanas rezultātiem;  6. Cita informācija (ja nepieciešams).” | | **Finanšu ministrija**  **(2018.gada 13.decembra atzinums)**  Noteikumu projekta 4.pielikuma jaunās redakcijas 1.punktā aiz vārda “energopārvaldības” lūdzu papildināt ar vārdu “sistēmas” saskaņā ar Energoefektivitātes likumā 1.panta pirmās daļas devītā punktā noteikto terminu. Savukārt 4.punktā vārdu “energopārvaldības” aizstāt ar vārdu “energoefektivitātes” atbilstoši Energoefektivitātes likumā lietotajam terminam. | | **Ņemts vērā** | | 5. Izteikt 4.pielikumu šādā redakcijā:  “4. pielikums Ministru kabineta 2016. gada 11. oktobra noteikumiem Nr.668  **Dokumenti, kas apliecina nesertificētas energopārvaldības sistēmas ieviešanu**  1. Valsts iestādes vadītāja vai pašvaldības domes rīkojums par energopārvaldības ieviešanu;  2. Valsts iestādes vai pašvaldības domes rīkojums par darba grupas izveidošanu un energopārvaldības sistēmas robežu noteikšanu;  3. Enerģijas patēriņa bāzes līnijas noteikšanas pamatojums un izmantotie enerģijas patēriņa dati;  4. Energoefektivitātes plāns (noteiktie mērķi, energoefektivitātes indikatori, plānotie pasākumi un to sadalījums pēc prioritātes, energoefektivitātes pasākumu ieviešanas finansējuma plāns);  5. Enerģijas patēriņa monitoringa plāns. |
| 7. |  | | **Iekšlietu ministrija**  **(2018.gada 18.decembra atzinums)**  Nepieciešams precizēt noteikumu 6.1 pielikuma beigu sadaļā atspoguļoto piezīmju formulējumu un lielā enerģijas patērētāja jēdzienu. 6.1 pielikumā dotās tabulas virsraksts “Dzīvojamo namu pārvaldnieku - lielo elektroenerģijas patērētāju dati par elektroenerģijas patēriņu atsevišķos objektos par 20\_\_\_\_.gadu” liecina, ka tabulā paredzēts apkopot datus par tiem dzīvojamo namu pārvaldniekiem, kas atbilst lielo elektroenerģijas patērētāju pazīmēm, t.i. - patērē vairāk nekā 500 MWh elektroenerģijas gadā. Skaidrojumā 1. piezīmē norādīts, ka: ”Lielais elektroenerģijas patērētājs ir komersants”. Dzīvojamo namu pārvaldnieki, par kuru ikgadējo enerģijas patēriņu paredzēts apkopot informāciju 6.1 pielikumā, var būt arī dzīvokļu īpašnieku kooperatīvās sabiedrības. Saskaņā ar kooperatīvo sabiedrību likuma 6. pantu: ”Kooperatīvā sabiedrība ir komersants, izņemot lauksaimniecības pakalpojumu kooperatīvās sabiedrības, mežsaimniecības pakalpojumu kooperatīvās sabiedrības, dzīvokļu īpašnieku kooperatīvās sabiedrības, automašīnu garāžu īpašnieku kooperatīvās sabiedrības, laivu garāžu īpašnieku kooperatīvās sabiedrības un dārzkopības kooperatīvās sabiedrības.” Tādējādi, dzīvojamo namu pārvaldnieks, ar to saprotot personu, kas uztur un apsaimnieko vienu vai vairākus dzīvojamos namus, var arī nebūt komersants. | | **Saskaņots 5.dienu elektroniskās saskaņošanas procesā**  (Noklusējuma saskaņojums) | |  |
| Atbildīgā amatpersona | | Andrejs Apaņuks,  Ilgtspējīgas enerģētikas politikas departamenta direktors | | | |
| Inguna Ozoliņa | |  | | | |
| (par projektu atbildīgās amatpersonas vārds un uzvārds) | | | | |
| Ilgtspējīgas enerģētikas politikas departamenta vecākā eksperte | | | | |
| (amats) | | | | |
| 67013175 | | | | |
| (tālruņa un faksa numurs) | | | | |
| Inguna.ozolina@em.gov.lv | | | | |
| (e-pasta adrese) | | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.